**PASIŪLYMAS DĖL PROJEKTŲ SPECIALIŲJŲ IR PRIORITETINIŲ ATRANKOS KRITERIJŲ NUSTATYMO IR (ARBA) KEITIMO BEI VERTINIMO METODIKA**

2023 m. vasario 28 d.

|  |  |
| --- | --- |
| **Pasiūlymą dėl projektų atrankos kriterijų nustatymo ir (arba) keitimo bei vertinimo metodiką teikianti institucija** | Lietuvos Respublikos žemės ūkio ministerija |
| **Pažangos priemonės veiklos (poveiklės) pavadinimas** | „Ekologinė akvakultūros gamyba“ (toliau – Priemonė)2022–2030 metų žemės ūkio, maisto, kaimo plėtros ir žuvininkystės plėtros programos priemonės Nr. 15-001-02-12-01 aprašo veikla „Ekologinė akvakultūros gamyba“ |
| **Pažangos priemonės veiklai (poveiklei) skirta finansavimo suma (mln. eurų)** | 4 200 000 Eur iš jų EJRŽAF 2 940 000 Eur |
| **Finansavimo šaltinis (-iai)** | Lietuvos žuvininkystės sektoriaus 2021–2027 metų programos lėšos |
| **Konkretus tikslas** | Programos 2.1. konkretus tikslas „Skatinti darnią akvakultūros veiklą, visų pirma didinti akvakultūros produktų gamybos konkurencingumą, kartu užtikrinant, kad veikla būtų aplinkos požiūriu tvari ilguoju laikotarpiu“  |
| **Projektų atrankos būdas (finansavimo forma, kai įgyvendinamos finansinės priemonės)** |  PlanavimoKonkurso**x** Kompensacijų Finansinė priemonė |
| **Atitiktis horizontaliesiems principams (toliau – HP)**  | Tiesiogiai neprisideda prie HP įgyvendinimo. |
| **Atitiktis Europos Sąjungos pagrindinių teisių chartijai (toliau – Chartija)** | Tiesiogiai neprisidedama prie Chartijos įgyvendinimo . |

|  |  |
| --- | --- |
| **x SPECIALUSIS PROJEKTŲ ATRANKOS KRITERIJUS**** PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **x Nustatymas** **Keitimas** |
| **Projektų atrankos kriterijaus numeris ir pavadinimas** | 1. Pareiškėjas yra Pramoninis akvakultūros tvenkinių ūkis (kaip nustatyta Žuvininkystės įstatyme)*;* |
| **Projektų atrankos kriterijaus vertinimo metodas ir taikymas** | Žuvininkystės įstatymo 24 straipsnio 5 dalyje numatyta, kad Pramoniniams akvakultūros tvenkinių ūkiams priskiriami akvakultūros tvenkinių ūkiai, atitinkantys šiuos kriterijus:1) akvakultūros tvenkinių plotas ne mažesnis kaip 60 ha;2) išauginamų ir parduodamų žuvų kiekis yra ne mažesnis kaip 10 t per metus.Atitiktis vertinama VĮ Žemės ūkio duomenų centras duomenimis (metų ėjusių prieš prašymo skirti kompensaciją (PSK) pateikimo metus duomenimis).  |
| **Projektų atrankos kriterijaus pasirinkimo pagrindimas** | Kol kas yra patvirtintos ekologinės gamybos sertifikavimo schemos tik akvakultūros tvenkiniuose.  |

|  |  |
| --- | --- |
| **x SPECIALUSIS PROJEKTŲ ATRANKOS KRITERIJUS**** PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **x Nustatymas** **Keitimas** |
| **Projektų atrankos kriterijaus numeris ir pavadinimas** | 2. Pareiškėjas įsipareigoja, jei bus priimtas sprendimas skirti paramą pagal Priemonę, ne trumpiau kaip penkerius metus vykdyti ekologinę akvakultūros gamybą, nemažinant sertifikuotų žuvininkystės tvenkinių plotų, naudojamų ekologiškiems produktams auginti. |
| **Projektų atrankos kriterijaus vertinimo metodas ir taikymas** | Ekologinės gamybos sertifikavimas (sertifikavimas) – procedūra, kuria sertifikavimo įstaiga patvirtina, kad laikomasi su ekologine gamyba susijusių teisės aktų reikalavimų.Pirmaisiais PSK nurodyto laikotarpio, už kurį prašoma kompensacijos, metais numatytas sertifikuoti žuvininkystės tvenkinių plotas neturėtų būti mažinamas visą projekto įgyvendinimo laikotarpį (atsižvelgiama ir į „vasarinamus“ tvenkinių plotus, kurie ankstiniais metais buvo sertifikuoti). Jei pareiškėjas nepertraukiamai vykdė ekologinę akvakultūros gamybą, t. y. sertifikavo žuvininkystės tvenkinių plotą, naudojamą ekologiškiems produktams auginti, ne mažesniame plote iki laikotarpio už kurį prašo paramos, ankstesnis nepertraukiamai vykdytos ekologinės gamybos laikotarpis gali būti įskaičiuojamas į bendra reikalaujamą 5 metų įsipareigojimo laikotarpį. Pavyzdžiui pareiškėjas 2020-2022 m. nepertraukiamai vykdė ekologinę akvakultūros gamybą (buvo sertifikuoti žuvininkystės tvenkinių plotai 200 ha) ir 2023 m. teikia PSK 2023 m.-2027 m. laikotarpiui tam pačiam žuvininkystės tvenkinių plotui, jam užtenka įsipareigoti 2023-2024 m. Jei iki laikotarpio už kurį PSK prašoma paramos, pareiškėjas jau sertifikavo atitinkamą žuvininkystės tvenkinių plotą nepertraukiamai 5 ir daugiau metų, tai jis turi įsipareigoti bent 1 kalendorinius metus vykdyti ekologinę akvakultūros gamybą .Kai paramos prašoma sertifikuotiems pereinamojo laikotarpio akvakultūros tvenkinių plotams, įsipareigojama penkerius metus vykdyti ekologinę akvakultūros gamybą skaičiuojant nuo pirmų pereinamojo laikotarpio metų.  |
| **Projektų atrankos kriterijaus pasirinkimo pagrindimas** | Kad įgyvendinamos priemonės būtų efektyvios, jas reikia įgyvendinti tam tikrą laiko tarpą, bent 5 metus. |

|  |  |
| --- | --- |
| **x SPECIALUSIS PROJEKTŲ ATRANKOS KRITERIJUS**** PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **x Nustatymas** **Keitimas** |
| **Projektų atrankos kriterijaus numeris ir pavadinimas** | 3. Pareiškėjas įsipareigoja užtikrinti ekologiškai pagamintos akvakultūros produkcijos atsekamumą; |
| **Projektų atrankos kriterijaus vertinimo metodas ir taikymas** | Tikrinama PSK. Paramos gavėjas kasmet informuoja apie taikomas priemones ir veiksmus.  |
| **Projektų atrankos kriterijaus pasirinkimo pagrindimas** | Atsižvelgiant į išorės ekspertų rekomendacijas, siekiant užtikrinti, kad vartotojas būtų tinkamai informuojamas, bei atskirti ekologinę produkciją nuo ne ekologinės (ypač aktualu, kai ūkis užsiima mišria gamyba) |

**Prioritetiniai kriterijai nenustatomi, nes priemonei taikomas kompensacijų atrankos būdas**

**Bendra informacija apie priemonę „Ekologinė akvakultūros gamyba“ i:**

Programoje numatyta, kad „Programa rems šiuos veiksmus: papildomų išlaidų arba negautų pajamų kompensavimas patirtų: <...> dėl tvaresnių gamybos metodų taikymo ir / arba perėjimo prie jų (**pirmiausiai ekologinės akvakultūros produkcijos gamybos). Siekiama, kad iki 2030 m. įžuvintų ekologinės gamybos akvakultūros tvenkinių ploto dalis sudarytu bent 50 proc.**“ Programoje numatyta siekti, kad įžuvintų ekologinės gamybos akvakultūros tvenkinių ploto dalis išaugtų 16 proc., o ekologinė akvakultūros gamyba 39 proc. (lyginant su 2020 m.) Tai atitinka Lietuvos akvakultūros sektoriaus plėtros 2021–2030 metais plane nustatytas siektinas rodiklių reikšmes. Išorės ekspertų atliktas vertinimas parodė, kad vidutinė svertinė ekologiškai užauginto karpio Lietuvoje kaina yra šiek tiek (8-9 proc.) mažesnė nei užauginto įprastai. Tai lemia karpio vidutinės kainos skirtumai skirtingose įmonėse, priklausomai nuo turimos rinkos dalies ir pardavimo kanalų. Tais atvejais kai pati įmonė parduoda ekologišką ir įprastinę produkciją tiesiogiai galutiniam vartotojui, ekologiška produkcija dažnai turi aukštesnę kainą (nors ne visais atvejais), tačiau Lietuvos mastu dominuoja didžiosios įprastinės produkcijos įmonės ir jų pardavimo kaina didesniu mastu dažnai būna didesnė už mažesnių gamintojų, kurie turi ir ekologinę ir įprastinę produkciją, kainą. Kadangi sertifikuotos ekologinės produkcijos pirminio pardavimo realizacijos kaina nepadengia su ekologinės gamybos metodu susijusių papildomų išlaidų ir negautų pajamų, parama bus teikiama tiek perėjimo prie ekologinės gamybos metodo laikotarpiu, tiek ir perėjus prie jo.

* Numatoma, kad kompensacija dėl papildomų išlaidų ir / arba negautų pajamų dėl ekologinės akvakultūros produkcijos gamybos metodo taikymo ir / arba perėjimo prie jo atitinkamais metais galėtų būti apskaičiuojama sekančiai:

**K=FĮ \* ha**

**Kai ha yra sertifikuotas žuvininkystės tvenkinių plotas, naudojamas ekologiškiems produktams auginti, arba pereinamojo laikotarpio sertifikuotas žuvininkystės tvenkinių plotas.**

FĮ įkainis dar skaičiuojamas, gali būti nustatytas daugiau nei vienas įkainis, priklausomai nuo gamybos produktyvumo, taip pat FĮ už tam tikrus vienkartinius darbus.

|  |  |  |  |  |
| --- | --- | --- | --- | --- |
|  | **Kompensuojama:** | Preliminarus biudžetas, Eur | Preliminarus pr.sk. (PR21) | Pagrindiniai Rezultato rodikliai (RR)\* |
| 1 | Papildomos išlaidos ir / arba negautos pajamos dėl ekologinės akvakultūros produkcijos gamybos metodo taikymo ir / arba perėjimo prie jo | 4 200 000 | 11 | CR 10 | 55 |